बास्केटबलमा संस्कृति विजयी
नवौं एक्सेल्सियर कपअन्तर्गत गर्ल्स बास्केटबलमा संस्कृतिले एक्सेल्सियरलाई १९–६ स्कोरले पराजित गरेको छ ।
काठमाडौँ — नवौं एक्सेल्सियर कपअन्तर्गत गर्ल्स बास्केटबलमा संस्कृतिले एक्सेल्सियरलाई १९–६ स्कोरले पराजित गरेको छ ।अर्को खेलमा रेडियन्ट पब्लिकले द चाँदबाग स्कुललाई २०–८ र रातो बंगलाले मोर्डन इन्डियन स्कुललाई २७–४ ले हराएर सेमिफाइनलमा स्थान सुरक्षित गरे । संस्कृतिकी निशी महतले ६, रेडियन्टकी रिजा मोक्तानले ६ र रातो बंगलाकी अंशु उराँवले १७ स्कोर गरे ।सिनियर ब्वाइज बास्केटबलमा जेनिथले रातो बंगलालाई ४०–१३ र मोर्डन इन्डियनले पिपल्स एकेडेमीलाई ३४–२३ स्कोरले हराएर सेमिफाइनलमा स्थान पक्का गरे । जेनिथका सुशिल शाहीले १५ र मोर्डनका आयुश राईले २३ स्कोर जोडे ।ज्ञान निकेतन कप तयारीज्ञान निकेतनको आयोजनामा २० औं ज्ञान निकेतन कप अन्तरस्कुल बास्केटबल फागुन ४ देखि हुने भएको छ । प्रतियोगितामा २४ टिमको सहभागिता रहने ज्ञान निकेतनका प्रबन्ध निर्देशक विजयजित कुँवरले जनाएका छन् । सिनियर ब्वाइज, गर्ल्स र जुनियर ब्वाइजमा ८–८ टिमले लिगकम नकआउट आधारमा प्रतिस्पर्धा गर्नेछन् ।नेपाल बास्केटबल संघको प्राविधिक सहयोगमा हुन लागेको प्रतियोगिताका खेल आयोजककै कोर्टमा हुनेछ । विद्यालयस्तरको पुरानो प्रतियोगितामध्ये एक ज्ञान निकेतनको दुई संस्करण कोरोना महामारीका कारण हुन सकेको थिएन । फाइनल फागुन ९ मा हुनेछ ।